கேள்வி: புரா கிரியா சக்தி, பாலி பற்றி நீங்கள் என்ன அறிந்துள்ளீர்கள்?
பதில்: புரா கிரியா சக்தி (Pura Griya Sakti) என்பது பாலினிய இந்து கோவிலாகும், இது இந்தோனேசியா பாலியில் கியானார் ரீஜென்சி, தேகலலாங் துணை மாவட்டம்,கேண்டரன் நிர்வாக கிராமம், மனுவாபா கிராமத்தில் அமைந்துள்ளது. மரச் செதுக்கல் மற்றும் அரிசி வயலுக்காக இந்த மாவட்டம் பெயர் பெற்றது. மனுவாபா என்ற சிறிய கிராமம் கேண்டரனுக்கு வடக்கே சுமார் 4 கி.மீ அல்லது குனுங் காவி கோயிலுக்குப் புகர் பெற்ற தம்பக்சைரிங் நகரிலிருந்து தென்மேற்கே சுமார் 4 தொலைவில அமைந்துள்ளது. புரா கிரியா சக்தி அப்பகுதியில் காணப்படுகின்ற ஒரு சக்திவாய்ந்த பிரம்மம் சாதியின் முக்கிய கோயில் ஆகும்.
கேள்வி: புரா கிரியா சக்தி, பாலி - வரலாறு குறித்து விரிவாக சொல்லுங்கள்.
பதில்: புரா கிரியா சக்தி 17 ஆம் நூற்றாண்டில் பெடாண்டா மனுவாபா என்பவரால் நிறுவப்பட்டது. பெடாண்டா மனுவாபா , பெடாண்டா சக்தி வாவ் ராவ் (பெடாண்டா மனுவாபா நிரார்த்தா) என்பவரின் பேரன் ஆவார். அவர் மயாபாகித்து அரசு வீழ்ச்சி அடைந்த பிறகு சாவகம் (தீவு) பாலி நகருக்கு வந்த முதல் பிராமணனாகக் கருதப்படுகிறார். நிரார்த்தா பாலிக்கு பாடு ரெங்காங் மன்னர் கெல்கெல் பகுதியை ஆட்சி செய்த காலகட்டத்தின்போது, சக.1550 ஆம் ஆண்டில், வந்து சேர்ந்தார். நிரார்த்தா பாலி முழுவதும் பயணித்து, அப்போது இந்து மதத்திற்கு புத்துயிர் தரும் முயற்சியில் ஈடுபட்டார். அவர் இறுதியில் மாஸில் குடியேறி ஒரு உள்ளூர் இளவரசனின் மகளை மணந்தார். 1589 ஆம் ஆண்டில் அவர் கெல்கெல் மன்னனுக்கு அரச ஆலோசகராகவும், பிரதான பூசாரியராகவும் நியமிக்கப்பட்டார். அவர் இந்த நிலையைத் தக்கவைத்துக் கொண்டு பிராமணர்களின் சக்தியை பலப்படுத்த பயன்படுத்த ஆரம்பித்தார். இந்த பழமையான கோயில் 1900களின் இறுதியில் புதிய கோயில் கட்டுமானம் அமைக்கப்பட்டு மாற்றப்பட்டது. புதிய கோயில் சுவர், கோயில் வளாகத்தைச் சுற்றிலும் கட்டப்பட்டது. மேலும் சில புதிய பிறந்த நிலையிலான வாயில் பகுதிகள் அமைக்கப்பட்டன. புதுப்பித்தலின் போது வாண்டிலனும் மீட்டமைக்கப்பட்டது.